CELEX: 32000L0044
Language: el
Date: 2000-06-30 00:00:00
Title: Οδηγία 2000/44/ΕΚ του Συμβουλίου, της 30ής Ιουνίου 2000, για την τροποποίηση της οδηγίας 92/12/ΕΟΚ, σχετικά με τους προσωρινούς ποσοτικούς περιορισμούς στο προϊόντα που υπόκεινται σε ειδικούς φόρους κατανάλωσης τα οποία εισάγονται στη Σουηδία από άλλα κράτη μέλη

Avis juridique important

|

32000L0044

Οδηγία 2000/44/ΕΚ του Συμβουλίου, της 30ής Ιουνίου 2000, για την τροποποίηση της οδηγίας 92/12/ΕΟΚ, σχετικά με τους προσωρινούς ποσοτικούς περιορισμούς στο προϊόντα που υπόκεινται σε ειδικούς φόρους κατανάλωσης τα οποία εισάγονται στη Σουηδία από άλλα κράτη μέλη  

Επίσημη Εφημερίδα αριθ. L 161 της 01/07/2000 σ. 0082 - 0083

Οδηγία 2000/44/ΕΚ του Συμβουλίουτης 30ής Ιουνίου 2000για την τροποποίηση της οδηγίας 92/12/ΕΟΚ, σχετικά με τους προσωρινούς ποσοτικούς περιορισμούς στο προϊόντα που υπόκεινται σε ειδικούς φόρους κατανάλωσης τα οποία εισάγονται στη Σουηδία από άλλα κράτη μέληΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 93,την πρόταση της Επιτροπής,τη γνώμη του Ευρωπαϊκού Κοινοβουλίου(1),τη διαβούλευση με την Οικονομική και Κοινωνική Επιτροπή,Εκτιμώντας τα ακόλουθα:(1) Το άρθρο 26 παράγραφος 3 της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης(2), επιτρέπει στη Σουηδία να συνεχίσει να εφαρμόζει, μέχρι τις 30 Ιουνίου 2000, τους ίδιους περιορισμούς με εκείνους που προβλέπονται στην πράξη προσχώρησης του 1994, στην ποσότητα οινοπνευματωδών ποτών και προϊόντων καπνού, τα οποία μπορούν να εισαχθούν στην επικράτειά της από ιδιώτες για προσωπική τους χρήση χωρίς να απαιτείται η καταβολή ειδικών φόρων κατανάλωσης.(2) Η παρέκκλιση αυτή χορηγήθηκε επειδή, σε μια Ευρώπη χωρίς σύνορα όπου οι ειδικοί φόροι κατανάλωσης ποικίλουν σε μεγάλο βαθμό, η άμεση, ολική άρση των περιορισμών που ισχύουν όσον αφορά τους ειδικούς φόρους κατανάλωσης θα είχε ως αποτέλεσμα τον απαράδεκτο επαναπροσανατολισμό των εμπορικών ρευμάτων και των εσόδων και τη στρέβλωση του ανταγωνισμού στη Σουηδία, η οποία, διότι αποτελούν σημαντική πηγή εσόδων, αφενός, και, αφετέρου, για λόγους υγείας και για κοινωνικούς λόγους.(3) Η Φινλανδία και η Δανία επιτρέπεται να εφαρμόζουν παρόμοιους περιορισμούς μέχρι τις 31 Δεκεμβρίου 2003.(4) Η Σουηδία ζήτησε να της επιτραπεί να συνεχίσει την εφαρμογή παρόμοιων περιορισμών για την ίδια περίοδο με τη Φινλανδία και τη Δανία, δεδομένου ότι χρειάζεται συμπληρωματική προθεσμία για την προσαρμογή της πολιτικής της όσον αφορά τα οινοπνευματώδη σε μια κατάσταση χωρίς περιορισμούς.(5) Ταυτόχρονα, η Σουηδία αναλαμβάνει να αυξήσει το ποσοτικό όριο που έχει καθοριστεί για τε αλκοολούχα ποτά και τα προϊόντα καπνού που εισάγονται στο έδαφός της από άλλα κράτη μέλη σε διάφορα στάδια, προκειμένου να προσαρμοστεί βαθμιαία προς τους κοινοτικούς κανόνες που καθορίζονται στα άρθρα 8 και 9 της οδηγίας 92/12/ΕΟΚ και να εξασφαλίσει την πλήρη άρση των ενδοκοινοτικών περιορισμών για τα προϊόντα αυτά μέχρι τις 31 Δεκεμβρίου 2003.(6) Το άρθρο 26 της οδηγίας 92/12/ΕΟΚ αποτελεί παρέκκλιση από μια από τις θεμελιώδεις αρχές της εσωτερικής αγοράς, συγκεκριμένα, το δικαίωμα των πολιτών της να μεταφέρουν εμπορεύματα που έχουν αποκτήσει για προσωπική τους χρήση από ένα σημείο της Κοινότητας σε άλλο, χωρίς αυτό να συνεπάγεται υποχρέωση καταβολής νέων δασμών. Συνεπώς, είναι απαραίτητο να περιοριστούν τα αποτελέσματα αυτής της παρέκκλισης όσο το δυνατόν περισσότερο.(7) Κρίνεται επομένως σκόπιμο να παρασχεθεί συμπληρωματικό χρονικό διάστημα για την προσαρμογή της Σουηδίας με παράταση της προθεσμίας που ορίζεται στο άρθρο 26 παράγραφος 3 της οδηγίας 92/12/ΕΟΚ, για μια μη ανανεώσιμη περίοδο μέχρι τις 31 Δεκεμβρίου 2003 και να καθοριστούν τα στάδια της προοδευτικής κατάργησης των περιορισμών πριν από την πλήρη άρση τους την ημερομηνία αυτή.(8) Ενόψει της οικονομικής σημασίας του παρόντος κανονισμού, ενδείκνυται επίκληση των λόγων επείγουσας ανάγκης, όπως προβλέπεται στο σημείο Ι.3 του πρωτοκόλλου της συνθήκης του Άμστερνταμ σχετικά με το ρόλο των εθνικών κοινοβουλίων στην Ευρωπαϊκή Ένωση,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 92/12/ΕΟΚ τροποποιείται ως εξής:1. Στο άρθρο 26, η παράγραφος 3 αντικαθίσταται από το ακόλουθο κείμενο:"3. Με την επιφύλαξη του άρθρου 8, επιτρέπεται στη Σουηδία να εφαρμόζει τους περιορισμούς που αναφέρονται στο παράρτημα, στα αλκοολούχα ποτά και τα προϊόντα καπνού.Η άδεια αφορά την ποσότητα αλκοολούχων ποτών και προϊόντων καπνού τα οποία μπορούν να εισαχθούν στο έδαφος της Σουηδίας από ιδιώτες για προσωπική τους χρήση, χωρίς την καταβολή επιπλέον ειδικών φόρων κατανάλωσης.Εφαρμόζεται μέχρι τις 31 Δεκεμβρίου 2003."2. Προστίθεται το παράρτημα, το οποίο περιέχεται στο παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία το αργότερο την 1η Ιουλίου 2000. Πληροφορούν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή τις ουσιαστικές διατάξεις εσωτερικού δικαίου, που θεσπίζουν στον τομέα που διέπει η παρούσα οδηγία.Άρθρο 3Η παρούσα οδηγία αρχίζει να ισχύει την 1η Ιουλίου 2000.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 30 Ιουνίου 2000.Για το ΣυμβούλιοΟ ΠρόεδροςJ. Gama(1) Γνώμη που διατυπώθηκε στις 15 Ιουνίου 2000 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 76 της 23.3.1992, σ. 1· οδηγία όπως τροποποιήθηκε τελευταία από την οδηγία 96/99/ΕΚ (ΕΕ L 8 της 11.1.1997, σ. 12).ΠΑΡΑΡΤΗΜΑ"ΠΑΡΑΡΤΗΜΑΆρθρο 26 παράγραφος 3Ποσότητα αλκοολούχων ποτών και προϊόντων καπνού τα οποία μπορούν να εισαχθούν στο έδαφος της Σουηδίας από ιδιώτες για προσωπική τους χρήση χωρίς την καταβολή επιπλέον ειδικών φόρων κατανάλωσηςΑλκοολούχα ποτά>ΘΕΣΗ ΠΙΝΑΚΑ>Προϊόντα καπνού>ΘΕΣΗ ΠΙΝΑΚΑ>"